Debant d'ista situación, al-Mu'támid d'Isbiliya (Sevilla) pidió a os reis de Batalyaws (Badajoz) y Garnatah (Granada) que s'unieran a ell ta pedir a intervención de Yúsuf ibn Tasufín, emir d'os almorabetz, que acudioron en aduya d'as taifas hispanas y consiguioron vencer a la coalición de reinos cristianos, encabezaus por Alifonso VI de Leyón y Castiella en 1086 en a batalla de Sagrajas. Ista redota libró a Saraqusta d'a presión d'os cristians por un tiempo: en 1086 a ciudat yera setiada por Alifonso VI que habió de debantar o setio ta enfrontinar-se a los almorabetz.